OpenLLM-France/wikimedia huggingface dataset:
# Panticosa

Panticosa (Pandicosa en aragonès) és una localitat de la província d'Osca, situada a la comarca de l'Alt Gàllego.
Panticosa és un poble de muntanya d'uns 600 habitants en el qual es troba l'estació d'esquí alpí Panticosa los Lagos. La seva economia està basada en el turisme, ja que disposa de nombrosos hotels i restaurants que s'omplen al complet a l'hivern i a l'estiu. Està situat a la vall de Tena, a pocs quilòmetres de Formigal i de Sallent de Gállego; el poble més proper a Panticosa és El Pueyo de Jaca, d'amb prou feines 100 habitants, on hi ha un alberg al qual tots els hiverns acudeixen nens dels col·legis per esquiar a l'estació, i a l'estiu acudeixen colònies també infantils i juvenils. A pocs quilòmetres de Panticosa es troba un balneari d'aigües termals, Baños de Panticosa, on acudeixen persones de tot el país per relaxar-se a les seves termes.
El municipi forma part de la zona del Port d'Otal-Cotefablo, Lloc d'Importància Comunitària.

## Referències

* ↑ «Gran Enciclopèdia Aragonesa, Panticosa». Arxivat de l'original el 2016-09-13. [Consulta: 12 juliol 2016].
* ↑ «Gran Enciclopèdia Aragonesa, Baños de Panticosa». Arxivat de l'original el 2016-09-13. [Consulta: 12 juliol 2016].
* ↑ «Nuestro pueblo. Historia» (en castellà). Ajuntament de Panticosa. Arxivat de l'original el 2019-10-04. [Consulta: juliol 2019].
# Vólossovo

* Per a altres significats, vegeu «Vólossovo (Vladímir)».
Vólossovo - Волосово (rus) - és una ciutat de l'óblast de Leningrad, a Rússia, que el 2019 tenia 11.909 habitants, és la seu administrativa del districte homònim. Es troba a la línia ferroviària entre Tallinn (Estònia) i Sant Petersburg. La vila fou fundada el 1870, el nom de la ciutat prové del déu Volos. Fou un centre industrial en temps de la Unió Soviètica, i rebé l'estatus de ciutat el 1999, ja dissolta aquesta.

## Referències

* ↑ «Переписная оброчная книга Водской пятины 1500 года» С. 593 (304)
* ↑ Йордебокер Писцовые книги Ижорской земли. Том 1. Годы 1618—1623, С. 83
* ↑ «Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.
# Flavoperla tobei

Flavoperla tobei és una espècie d'insecte plecòpter pertanyent a la família dels pèrlids.
En el seu estadi immadur és aquàtic i viu a l'aigua dolça, mentre que com a adult és terrestre i volador. Es troba a l'Àsia oriental: el Japó.

## Referències

* ↑ Okamoto, 1912. Trans. Sapporo. Nat. Hist. Soc. 4:144.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
# Bosquerola xivitona

La bosquerola xivitona (Parkesia noveboracensis) és una espècie d'ocell de la família dels parúlids (Parulidae) que habita matollars densos a prop de l'aigua i pantans americans, criant al Canadà i zones properes del nord-est i nord-oest dels Estats Units. Passa l'hivern a les Antilles, Mèxic, Amèrica Central i zona nord de Sud-amèrica.

## Referències

* ↑ «Bosquerola xivitona». Cercaterm. TERMCAT, Centre de Terminologia. Rev. 20/01/2013 (català)
# Arctotherium angustidens

Arctotherium angustidens és una espècie extinta d'os que, segons Leopoldo Soibelzon, un investigador associat al Museu de La Plata, fou el carnívor més gros del món durant el Plistocè, amb un pes de gairebé 1,5 tones i una alçada de 3,3 metres dempeus.

## Referències

* ↑ Folha: Urso gigante habitava Argentina, revela fóssil (portuguès)
# Talladora d'embotit

Una talladora d'embotit és una màquina utilitzada a les carnisseries i xarcuteries per tallar carns, llonganisses i altres productes. Comparat amb un ganivet senzill, utilitzar una talladora d'embotit requereix menys esforç i a la vegada la textura del menjar es manté més intacta. Les talladores poden ser ajustades fàcilment per tallar talls de gruix variable.
La primera talladora de pernil va ser inventada per Wilhelm van Berkel a Rotterdam el 1898. Altres models més antics funcionaven amb una manovella mentre que, generalment, els models més nous utilitzen un motor elèctric. Tot i que les talladores són tradicionalment estris comercials, versions d'ús domèstic han anat apareixent al mercat.

## Referències

* ↑ «Best Meat Slicer». Tastyslicing.com. Arxivat de l'original el 2023-01-29. [Consulta: 1r juny 2021].
* ↑ Feith, Jan. Nijgh & Van Ditmar's Publishing Co.,ltd. Modern Holland, 1922.
* ↑ Error: hi ha arxiuurl o arxiudata, però calen tots dos paràmetres.«Berkel». Avery Berkel. Arxivat de l'original el 2011-07-07. [Consulta: 1r juny 2021]. Arxivat 2011-07-07 a Wayback Machine. «Còpia arxivada». Arxivat de l'original el 2011-07-07. [Consulta: 1r juny 2021].
* ↑ «Company history». Berkel. [Consulta: 5 ottobre 2008].
* ↑ «Vintage Hand-cranked Meat Slicers Popular Among 'Green' Chefs and Restaurants». Emiliomiti LLC. Arxivat de l'original el 2008-09-07. [Consulta: 5 octubre 2008].
* ↑ Chu, Louisa. «Ultimate Boy Toy Meat slicers come out from behind the butcher counter». Chow. Arxivat de l'original el 2011-05-19. [Consulta: 5 octubre 2008].
* ↑ Australia, Brice. «Meat Slicer». Brice. [Consulta: 4 març 2020].

## Vegeu també

* Mandolina
# Boa constrictora

La boa constrictora (Boa constrictor) és una espècie de serp de la família dels bòids llarga i pesant. Es troba a Amèrica central, Sud-amèrica i algunes illes del Carib. El seu patró de color és molt variable però distintiu. Es reconeixen deu subespècies, tot i que algunes d'aquestes són controvertides.

## Referències

* ↑ McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 p. ISBN 1-893777-00-6 (sèrie). ISBN 1-893777-01-4 (volum).
* ↑ Boa constrictor (TSN 209569) al web del Sistema Integrat d'Informació Taxonòmica. [Consultat el 11 de juliol del 2008]. (anglès)
# Fluckita

La fluckita és un mineral de la classe dels fosfats. Rep el nom en honor de Pierre Fluck (29 d'octubre de 1947), de la Universitat Louis Pasteur, a Estrasburg, i posteriorment la Universitat d'Alta Alsàcia, qui va descobrir el primer exemplar de l'espècie.

## Característiques

La fluckita és un arsenat de fórmula química CaMn$^{2+}$(HAsO₄)₂·2H₂O. Va ser aprovada com a espècie vàlida per l'Associació Mineralògica Internacional l'any 1978, sent publicada per primera vegada el 1980. Cristal·litza en el sistema triclínic. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, la fluckita pertany a «08.CB - Fosfats sense anions addicionals, amb H₂O, només amb cations de mida mitjana, RO₄:H₂O = 1:1» juntament amb els següents minerals: serrabrancaïta, hureaulita, sainfeldita, vil·lyael·lenita, nyholmita, miguelromeroïta, krautita, cobaltkoritnigita, koritnigita, yvonita, geminita, schubnelita, radovanita, kazakhstanita, kolovratita, irhtemita i burgessita.

## Formació i jaciments

Va ser descoberta a la mina Gabe Gottes, a la localitat de Sainte-Marie-aux-Mines, a l'Alt Rin (Gran Est, França). També ha estat descrita a les veïnes mines de Giftgrube i Sankt Jakob, així com a la localitat de Jáchymov (regió de Karlovy Vary, República Txeca) i a la mina Sterling, a Ogdensburg (Nova Jersei, Estats Units). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Fluckite» (en anglès). Mindat. [Consulta: 26 abril 2021].
# París-Roubaix 1972

La París-Roubaix 1972 fou la 70a edició de la París-Roubaix. La cursa es disputà el 16 d'abril de 1972 i fou guanyada pel belga Roger de Vlaeminck, que s'imposà en solitari, en l'arribada a Roubaix a André Dierickx i Barry Hoban.

## Classificació final

| | Ciclista | Equip | Temps |
| 1 | Roger de Vlaeminck | Dreher | 7h 24' 05" |
| 2 | André Dierickx | Flandria-Beaulieu | + 1' 57" |
| 3 | Barry Hoban | Gan-Mercier-Hutchinson | + 2' 13" |
| 4 | Willy Teirlinck | Sonolor | + 2' 34" |
| 5 | Willy van Malderghem | Watney-Avia | + 2' 36" |
| 6 | Gustaaf van Roosbroeck | Watney-Avia | + 2' 39" |
| 7 | Eddy Merckx | Molteni | m. t. |
| 8 | Eddy Peelman | Gan-Mercier-Hutchinson | m. t. |
| 9 | Ole Ritter | Dreher | m. t. |
| 10 | Raymond Poulidor | Gan-Mercier-Hutchinson | m. t. |

## Enllaços externs

* Web oficial
* Resultats a les-sports.info
* Resultats a cyclebase.nl
# Vólossovo (Vladímir)

* Per a altres significats, vegeu «Vólossovo».
Vólossovo (en rus: Волосово) és un poble de l'óblast de Vladímir, a Rússia, segons el cens del 2010 tenia 256 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Teatre Condal

El Teatre Condal és un teatre ubicat al Paral·lel, número 91. Obert el 1903, continua en funcionament, en un nou edifici.
Nascut el 1903 com a Gran Teatre Onofri, on els Germans Onofri oferien actuacions de circ i pantomima. Es va inaugurar el 7 de maig; el teatre no va aconseguir els èxits esperats i l'empresari, Manuel Suñer, va haver de vendre el local. Aviat es va canviar el nom pel de Gran Teatro Condal i el 1909 va ésser reformat. A partir del 1911 van començar a fer-s'hi pel·lícules. Després de la Guerra civil espanyola, va anomenar-se Cine Condal.
El teatre original, amb platea i un pis, va ser transformat en dos locals separats: a la planta baixa es va deixar un bingo, i a la planta alta, l'amfiteatre de la sala, es va instal·lar el teatre: l'amfiteatre va convertir-se en la platea del nou teatre.
L'any 1983, els seus propietaris el van transformar de manera definitiva en un espai d'exhibició teatral i pocs anys més tard, el 1992, el Grup Focus se’n va fer càrrec de la gestió. La línia de programació es basa en la comèdia de qualitat, però dirigida al gran públic.
El 1984 s'hi va estrenar l'òpera de Xavier Benguerel i Godó Spleen, amb llibret de Lluís Permanyer i escenografia de Joan-Josep Tharrats i Vidal.
Ha acollit obres de gran èxit com ara La jaula de las locas, Mamaaa! i Matar al Presidente, protagonitzades per la parella Paco Morán-Joan Pera, Políticament incorrecte, El sopar dels idiotes, Òscar, una maleta, dues maletes, tres maletes i Enfermo imaginario.
La sala actual té 697 seients, en una platea inclinada.

## Referències

* ↑ «Teatre Condal». Institut del Teatre. [Consulta: 4 juliol 2022].
* 1 2 «Teatre Condal de Barcelona» (en castellà). MIRE. [Consulta: 4 juliol 2022].
* ↑ Sagarra, Joan de «'Ha nacido el Condal'» (en castellà). El País [Madrid], 07-06-1983. ISSN: 1134-6582.
* ↑ «Teatre Condal». TimeOut. [Consulta: 4 juliol 2022].
* ↑ Fancelli, Agustí «'Spleen', una ópera sobre la droga el sexo y el arte» (en castellà). El País [Madrid], 20-10-1984. ISSN: 1134-6582.

## Enllaços externs

* Teatre Condal - Lloc web oficial
# Bosquerós

«Bosquerós» té aquests significats:
* Bosquerós (Campmany), veïnat del municipi altempordanès de Campmany
* Bosquerós (Sant Martí de Llémena), disseminat del municipi de Sant Martí de Llémena, al Gironès
* Bosquerós (Serinyà), veïnat del municipi de Serinyà, a la comarca del Pla de l'Estany
* Serra de Bosquerós, a tocar del veïnat de Bosquerós, entre els municipis de Campmany i Darnius (Alt Empordà)
* Còrrec o Torrent de Bosquerós, a prop del veïnat de Bosquerós (Campmany)
* Torrent de Bosquerós (Gironès), a prop del veïnat de Bosquerós (Sant Martí de Llémena)
# Arctí de Milet

Arctí (en grec antic: Ἀρκτῖνος, Arctinus) fou un poeta èpic de l'antiga Grècia natural de Milet. Segons Dionís d'Halicarnàs, era el més antic dels poetes grecs, suposadament fins i tot anterior a Homer; probablement, però, cal datar-lo al segle viii aC.
Era fill de Teles i descendent de Nautes, segons la Suda i Joan Tzetzes. Es deia que havia estat deixeble d'Homer, i que a la seva època era l'únic que podia rebre el qualificatiu de poeta.
Va ser el més distingit d'entre els anomenats poetes cíclics, que van tractar el que es coneix com a Cicle èpic, avui perduts i coneguts solament gràcies a la Crestomatia de Procle. A l'antiguitat es coneixien dos poemes cèlebres que se li atribuïen per unanimitat:
* L'Etiòpida (Αἰθιοπίς), en cinc llibres, que era una mena de continuació de la Ilíada, i els seus personatges principals eren Mèmnon, rei d'Etiòpia, i Aquil·les, que el va matar.
* Iliupersis (Ἰλίου περσίς, 'La captura de Troia'), narra la caiguda de Troia i els fets que van passar fins a la marxa dels grecs. Una de les parts de la Petita Ilíada de Lesques també es titulava Ἰλίου περσίς, però era molt diferent de l'obra d'Arctí.
* Un altre poema èpic anomenat la Titanomàquia (Τιτανομαχία), la lluita dels Titans i els déus olímpics, que probablement va ser la primera obra del Cicle èpic; aquesta obra sovint li és atribuïda, però també a Eumel de Corint.

## Referències

* ↑ Arctinus of Miletus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 274
# Joaquín Ruíz-Giménez

* Per a altres significats, vegeu «Joaquín Ruiz-Giménez Cortés».
Joaquín Ruiz-Giménez (12 de setembre de 1854, Jaén – 16 de juny de 1934, Madrid) fou un advocat i polític espanyol, va ser ministre d'Instrucció Pública i Belles Arts, ministre de Foment i ministre de Governació durant el regnat d'Alfons XIII.

## Biografia

Estudià dret a la Universitat de Granada i durant un temps es va dedicar al periodisme. Membre del Partit Liberal, fou director del seu òrgan La Regencia i va iniciar la seva carrera política com a diputat per Jaén a les eleccions generals espanyoles de 1881. A les eleccions generals espanyoles de 1898 va obtenir un escó per Guadalajara, i a partir de llavors va obtenir un escó a les tres següents legislatures per Madrid i des de 1905 un escó novament per Jaén que repetiria els anys 1907 i 1910, essent nomenat senador vitalici el 1911.
Ministre d'Instrucció Pública i Belles Arts entre el 13 de juny i el 27 d'octubre de 1913 fou també titular de la cartera de Governació entre el 30 d'abril de 1916 i el 19 de maig de 1917. Així mateix va ser governador de Madrid el 1905, va ser president del Consell d'Estat d'Espanya i Alcalde de Madrid quatre cops (1912-1913, 1915-1916, 1922-1923 i 1931). Fou pare del polític Joaquín Ruiz-Jiménez Cortés.
En 1921 va ingressar en la Reial Acadèmia de Ciències Morals i Polítiques. Fou membre de la Reial Acadèmia de la Història, Fill Predilecte de Jaén i Adoptiu de Madrid i degà d'Honor del Col·legi d'Advocats de Jaén.

## Obres

* Apuntes para la historia de la provincia de Jaén (1879)
* Bocetos históricos (1880)
* Por Madrid (1901)
* Nacionalización y municipalización de los servicios colectivos (1921)

## Referències

* ↑ Joaquín Ruiz Gimenez a biografías y vidas
* ↑ Fitxa del Congrés dels Diputats (castellà)
* ↑ Biografia a xtec.cat
* ↑ «Jienenses del siglo XX». Arxivat de l'original el 2016-03-03. [Consulta: 10 febrer 2015].
# Omar Diallo

Omar Diallo (Dakar, 28 de setembre de 1972) és un exfutbolista senegalès de la dècada de 2000.
Fou internacional amb la selecció de futbol del Senegal amb la qual participà en la Copa del Món de futbol de 2002.
Pel que fa a clubs, destacà a Raja de Casablanca, Olympique Khouribga i Sakaryaspor.

## Referències

* ↑ Omar Diallo brille dans les navétanes : un tremplin pour une seconde jeunesse at au-senegal.com
* ↑ Omar Diallo Fitxa i estadístiques a la FIFA
* ↑ Perfil a la Federació Turca
# Wiedźmin

Wiedźmin (del polonès, però conegut pel seu nom en anglès The Witcher) és una sèrie de novel·les de fantasia heroica creada per l'escriptor polonès Andrzej Sapkowski. En ells es narren les aventures d'una sèrie de personatges, centrats al voltant del bruixot Geralt de Rivia, un dels últims bruixots sobre la terra. En l'univers de Sapkowski els bruixots són caçadors de monstres. Aquests bruixots han estat genèticament modificats en la seva joventut per desenvolupar habilitats sobrenaturals i capacitats superiors de combat. La saga ha estat adaptada a còmics, televisió, jocs de taula, jocs de cartes, videojocs, i més recentment a la plataforma de sèries i pel·lícules Netflix.
Els llibres han sigut descrit com a novel·les de culte a Polònia i als països d'Europa central i oriental. Els videojocs també gaudeixen d'una bona fama. El 28 de maig de 2020 es van arribar a vendre fins a 50 milions de còpies per a tot el món.

## Llibres

| | Títol original | Títol en català | 1a edició original |
| 0. | Wiedźmin (obsolet) | - | 1990 |
| 1. | Ostatnie życzenie | L'últim desig | 1993 |
| 2. | Miecz przeznaczenia | L'espasa del destí | 1992 |
| 3. | Krew elfów | La sang dels elf | 1994 |
| 4. | Czas pogardy | Temps d'odi | 1995 |
| 5. | Chrzest ognia | Bateig de foc | 1996 |
| 6. | Wieża Jaskółki | La torre de l'oreneta | 1997 |
| 7. | Pani Jeziora | 'La dama del llac | 1999 |
| 8. | Coś się kończy, coś się zaczyna | Camí sense retorn | 2000 |
| 9. | Sezon burz | Estació de tempestes | 2013 |

## Referències

* ↑ «Archived copy». Arxivat de l'original el 24 desembre 2019.
* ↑ Whitbrook, James «How To Get Into The Witcher Novels» (en anglès). , 21-06-2015. Arxivat 5 de novembre 2018 a Wayback Machine.
* ↑ https://www.gamespot.com/articles/the-witcher-series-has-sold-50-million-copies/1100-6477851/

## Enllaços externs

* Entrevista a Andrzej Sapkowski
* Entrevista a Andrzej Sapkowski en Cyberdark.net
# Finca Mònaco

La Finca Mònaco és un edifici modernista del municipi de Sant Cugat del Vallès (Vallès Occidental) que forma part de l'Inventari del Patrimoni Arquitectònic de Catalunya.

## Descripció

És un edifici de planta quadrada amb distribució axial simètrica, segons l'eix d'entrada que és significat per un balcó baldaquí. Les façanes són arrebossades imitant obra. Les llindes de les finestres, les dovelles, i les baranes del terrat són de morter motllurat tradicional a la comarca i amb dibuix vegetal.
* Torre
* Façana principal
* Pèrgola

## Referències

* ↑ «Finca Mònaco». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Cal Lluc

Cal Lluc, tradicionalment Cal Lluch, és una de les moltes masies del municipi de Saldes. És un construcció del s. XVIII, senzilla i condicionada per l'habitatge. Masia de planta irregular degut a les seves ampliacions. L'estructura consta, bàsicament, d'un cos central amb la façana orientada a ponent, que es presenta amb balconada de fusta. Com a masia de muntanya, la pedra i la fusta és l'element bàsic per a les llindes de portes i finestres, per als balcons i els sostres de l'interior. La masia consta d'un porxo annex.Segons la documentació que es troba a l'arxiu del Bisbat de Solsona hi ha constància que la masia ha estat habitada ininterrompudament des del segle xviii fins a l'actualitat per la mateixa família.

## Notes

* ↑ «Cal Lluc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Supercopa feroesa de futbol

La Supercopa feroesa de futbol (feroès Stórsteypadystur, o simplement Stórsteypið) és una competició disputada entre el campió de la primera dividió del futbol feroès i el campió de la Copa de les Illes Fèroe de la temporada anterior.

## Historial de la competició

La Supercopa de les Illes Fèroees es va estrenar l'any 2007 amb el nom de Lions Cup (anomenada així per l'organització benèfica Lions Club que la coorganitza), ja que tots els beneficis dels partits es donen a organitzacions benèfiques. Des de la seva creació, la final de la Supercopa es juga el mes de març i inaugura oficialment la temporada del futbol feroès.

### Partits

| Temporada | Campió | Resultat | Finalista | Seu |
| 2007 | B36 | 1 - 1 (5-3 pen.) | HB | Gundadalur, Tórshavn |
| 2008 | NSÍ | 4 - 0 | EB/Streymur | Gundadalur, Tórshavn |
| 2009 | HB | 3 - 1 | EB/Streymur | Gundadalur, Tórshavn |
| 2010 | HB | 2 - 1 | Víkingur | Gundadalur, Tórshavn |
| 2011 | EB/Streymur | 2 - 0 | HB | Gundadalur, Tórshavn |
| 2012 | EB/Streymur | 2 - 1 | B36 | Gundadalur, Tórshavn |
| 2013 | EB/Streymur | 1 - 0 | Víkingur | Gundadalur, Tórshavn |
| 2014 | Víkingur | 2 - 1 | HB | Gundadalur, Tórshavn |
| 2015 | Víkingur | 3 - 3 (5-3 pen.) | B36 | Tórsvøllur, Tórshavn |
| 2016 | Víkingur | 1 - 0 | B36 | Tórsvøllur, Tórshavn |
| 2017 | Víkingur | 2 - 1 | KÍ | Tórsvøllur, Tórshavn |
| 2018 | Víkingur | 1 - 1 (3-2 pen.) | NSÍ | Tórsvøllur, Tórshavn |
| 2019 | HB | 1 - 0 | B36 | Tórsvøllur, Tórshavn |
| 2020 | KÍ | 1 - 1 (5:4 pen.) | HB | Tórsvøllur, Tórshavn |
| 2021 | HB | 3 - 1 | NSÍ | Tórsvøllur, Tórshavn |
| 2022 | KÍ | 3 - 1 | B36 | Tórsvøllur, Tórshavn |

### Guanyadors

| Equip | Títols | Títols | Subcampionats | Subcampionats |
| Víkingur Gøta | 5 | 2014, 2015, 2016, 2017, 2018 | 2 | 2010, 2013 |
| HB Tórshavn | 4 | 2009, 2010, 2019, 2021 | 4 | 2007, 2011, 2014, 2020 |
| EB/Streymur | 3 | 2011, 2012, 2013 | 2 | 2008, 2009 |
| KÍ Klaksvík | 2 | 2020, 2022 | 1 | 2017 |
| B36 Tórshavn | 1 | 2007 | 5 | 2012, 2015, 2016, 2019, 2022 |
| NSÍ Runavík | 1 | 2008 | 2 | 2018, 2021 |

### Màxims golejadors de la competició (2022)

| Rank | Name | Club(s) | Goals |
| 1 | Arnbjørn Hansen | EB/Streymur | 3 |
| 1 | Fróði Benjaminsen | B36 (1), HB (2) | 3 |
| 1 | Michal Przybylski | HB (2), B36 (1) | 3 |
| 2 | Rógvi Poulsen | HB | 2 |
| 2 | Bárður Hansen | Víkingur | 2 |
| 2 | Finnur Justinussen | Víkingur | 2 |
| 2 | Sámal Jákup Joensen | Víkingur | 2 |
| 2 | Sølvi Vatnhamar | Víkingur | 2 |

## Referències

* ↑ «Faroe Islands - List of Super Cup Finals» (en anglès). rsssf.com. [Consulta: 15 abril 2022].
* 1 2 «Stórsteypið» (en feroès). Federació feroesa de futbol. [Consulta: 15 abril 2022].
* ↑ «Season-start only 10 Days Away» (en anglès). Soccer and Equipment, 28-02-2007. [Consulta: 15 abril 2022].
# Proasellus karamani

Proasellus karamani és una espècie de crustaci isòpode pertanyent a la família dels asèl·lids.

## Hàbitat

Viu a l'aigua dolça de fonts de zones càrstiques.

## Distribució geogràfica

Es troba a Europa, més concretament a Montenegro, Hercegovina i Macedònia del Nord.

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* 1 2 World Marine, Freshwater and Terrestrial Isopod Crustaceans Database (anglès)
* ↑ SeaLifeBase (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ World Register of Marine Species (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* BioLib (anglès)
# Formiguer rovellat

El formiguer rovellat (Drymophila ferruginea) és una espècie d'ocell de la família dels tamnofílids (Thamnophilidae). Viu entre la malesa del bosc i bambú de les terres baixes fins als 1250 m al sud-est del Brasil.

## Referències

* ↑ «Formiguer rovellat». Cercaterm. TERMCAT, Centre de Terminologia. Rev. 10/05/2021(català)
# Malapterus reticulatus

Malapterus reticulatus és una espècie de peix de la família dels làbrids i de l'ordre dels cipriniformes que es troba a l'Arxipèlag Juan Fernández (Xile).

## Referències

* ↑ FishBase (anglès)
# Estanislao Struway

Estanislao Struway (25 de juny de 1968) és un exfutbolista paraguaià.

## Selecció del Paraguai

Fou més de setanta cops internacional i va formar part de l'equip paraguaià a la Copa del Món de 2002 i a cinc copes Amèrica: 1991, 1993, 1995, 1997 i 2001.

## Referències

* ↑ rsssf: Paraguay record international footballers
* ↑ rsssf.com: World Cup 2002 - Match Details
* ↑ rsssf: Copa América 1991
* ↑ rsssf: Copa América 1993 Arxivat 21-3-2009 a Wayback Machine.
* ↑ rsssf: Copa América 1995
* ↑ rsssf: Copa América 1997
* ↑ rsssf: Copa América 2001 Arxivat 4-4-2008 a Wayback Machine.